การช่วยตัวเองสามารถทำให้เกิดความผิดปกติในระบบทางเดินปัสสาวะได้ใหมครับ เช่น ปัสสาวะไม่สุด ปัสสาวะบ่อย ปัสสาวะออกลำบาก
สวัสดีค่ะ การช่วยตัวเองหรือการสำเร็จความใคร่ทางเพศด้วยตนเองนั้น สามารถทำได้อย่างปลอดภัยทั้งในเพศหญิงและเพศชาย หากไม่ได้ทำอย่างรุนแรง หรือมีการสอดใส่สิ่งแปลกปลอมเข้าไปในอวัยวะเพศ ไม่ได้มีผลต่อสมรรถภาพทางเพศ สมรรถภาพทางกาย หรือทำให้เกิดโรคใดๆแต่อย่างใดดังนั้นไม่น่าจะเป็นสาเหตุทำให้เกิดปัสสาวะผิดปกติ ยกเว้นว่ามีการทำที่รุนแรงจนเกิดการบาดเจ็บต่อเนื้อเยื่อตรงบริเวณอวัยวะเพศหรือท่อปัสสาวะ หรือมีการติดเชื้อแบคทีเรียที่อาจจะเกิดจากการมีบาดแผลตรงด้านนอกแล้วลุกลามเข้าไปในท่อปัสสาวะแต่พบได้น้อยค่ะ ส่วนใหญ๋กรณีท่อปัสสาวะอักเสบในเพศชายมักเกิดจากโรคติดต่อทางการมีเพศสัมพันธ์เช่นกลุ่มหนองในมากกว่า ถ้าเป็นแค่การช่วยตัวเองก็ไม่น่าที่จะติดเชื้อเหล่านี้มาได้